كود كلميم قضية القرطاس اللي طلقو شخص على 11 مواطن لكلميم الليلة الاثنين 11 مارس 2021 طلع متقاعد كان فهولندا وفق مصدر لكود. المصدر اضاف لكود ان السيد يدعى ب. وباللي عندو القرطاس بزاف. من لحوايج اللي عقدات عملية اعتقالو يشرح مصدر كود هو ان حي لكويرية فشارع الحسن الثاني فكلميم كيكون عامر والسيد خرج وبدا يطلق القرطاس المصدر اكد لكود ان البوليس جا يشدو حقاش عندو الحشيش. السيد مسلح خرج وبدا كيتيري. هاد الشي ما عمرو كان فكلميم يضيف مصدر اخر لكود. دابا مازال ما تشدش.